tomron87/hebrew-wikipedia-sentences-corpus huggingface dataset:
במהלך אירועי "נפילת העיר", "שבט הרגל" תקף את צבי הנינג'ה, וחטף את לאונרדו.
מאחר שלהוב היה מידע אודות הימצאותו של לאונרדו, הוא הציע לצבי הנינג'ה את עזרתו, בתנאי שיעשו עבורו דבר מה.
ספלינטר סירב, אך בלית ברירה בשל דאגתו למצבו של לאונרדו, הוא נאלץ לענות בחיוב.
כעבור כמה ימים, ספלינטר וצבי הנינג'ה נלקחו למחבוא של "שבט הרגל", בו הם חזו בלאונרדו שטוף-המוח, המאמין כי הוא חלק מהארגון.
אף על פי התנגדות הוב לדבר, ספלינטר הזועם תקף את שרדר והוביל למאבק.
בשל נחיתות מספרית, הוב הורה לברוח, בהבטחה כי יימצא דרך לשחרר את לאונרדו ולהחזירו למוטב.
כעבור כשבועיים, ספלינטר הדואג הודיע להוב כי הוא עדיין מחכה להצגתה של תוכנית חדשה.
הוב אמר כי יש ברשותו תוכנית, שאותה יציג אך ורק אם ספלינטר יקיים את ההבטחה לעזור בדבר מה.
ספלינטר דאג מסוג העזרה בה הוב מעוניין, ועוד יותר לאחר שגילה מהי - פריצה למעבדתו של בקסטר סטוקמן וגנבת כל המוטגן שבה.
בלית ברירה, ספלינטר ביצע את העבודה, ולאחר שהגיש להוב את כל המוטגן שהצליח לגנוב, סלאש הופיע, ופוצץ את המעבדה.
לאחר שקיבל את העזרה שרצה, הוב הציג את תוכניתו, וסייע לספלינטר ולצבים בשחרורו של לאונרדו.
לינדזי בייקר, עובדת לשעבר במעבדתו של בקסטר סטוקמן, נשארה מחוסרת עבודה לאחר התפוצצות המעבדה, והתקשתה למצוא עבודה.
כאשר התלוננה בדבר המחסור בעבודה בפני אימה בשיחת טלפון, הוב וסלאש הופיעו, ואמרו לה כי חיפושיה אחר עבודה תמו.
הוב וסלאש לקחו את לינדזי למחבואם, והציעו לה סכום כסף נכבד עבור עזרה.
רפאל ומיכלאנג'לו הגיעו במקרה למחבוא באותו הרגע, ולא הבינו את אשר הם רואים.
הוב הסביר לרפאל ומיכלאנג'לו כי הוא מעוניין בהקמת צבא מוטאנטים, אשר יהווה כוח משותף אשר יגן על מוטאנטים מפני סכנות, ניצול ופגיעה, וכי לשם כך הוא ניסה ליצור מוטאנט בעצמו, יונה בשם "פיט", אם כי זה כשל, ולכן הוא זקוק לעזרתה של לינדזי.
לינדזי עצרה את השיחה, והציגה בקבוקון ובו מעט מדמו של ספלינטר, מה שגרם ללחץ מצידם של רפאל ומיכלאנג'לו.
לפתע, סלאש חטף את הבקבוקון ושתה אותו, ובכך זכה לחוכמתו של ספלינטר.
מודאגים מאשר ראו, רפאל ומיכלאנג'לו עזבו במהירות למאורתם, וסיפרו לספלינטר על אשר קרה, וזה אמר להם כי תוכנית הצבא של הוב דווקא טובה.
כעבור כמה ימים, הוב, סלאש ולינדזי קיימו פגישה עם צבי הנינג'ה וספלינטר, והציגו שני מוטאנטים חדשים, מוטאנט לטאה בשם מונדו, ומוטאנט סרטן בשם הרמן, שנוספו לפיט.
עם הצגת המוטאנטים, הוב הכריז על הצבא, וביקש לכרות עם צבי הנינג'ה ברית, דבר שנענה בחיוב מצידו של ספלינטר.
עוד במהלך הפגישה, מיכלאנג'לו העניק לצבא את השם "מוטאנטים חיות" (Mutanimals), והוב החליט לאמצו.
כעבור כמה ימים מהפגישה, ספלינטר ביקש מהוב להפעיל את צבאו עבור תקיפת ביבופ ורוקסטדי, וזה הסכים.
הצבא התאסף להרכב מלא, שכלל מלבד הוב את סלאש, פיט, מונדו והרמן.
הקרב עבר במהירות, הצבא ניצח והשאיר פחד בעיניהם של ביבופ ורוקסטדי.
בהמשך, הצבא שיתף פעולה עם צבי הנינג'ה וספלינטר בתקיפת "שבט הרגל" ושותפם החייזרי גנרל קראנג.
בקרב שהיה אמור להיות המכריע, הוב הורה לצבאו לנטוש את ספלינטר והצבים, לרוקן לידיהם את מחסני הנשק ולברוח, דבר שהוביל לניתוק הקשר בינו לבין ספלינטר והצבים.
באפילוג המציג את האירועים לאחר ניצחון צבי הנינג'ה והחזרת השקט לניו יורק, נראה דונטלו יוצר קשר עם הוב, ומספר לו על חייזר בשם נול המאיים להשמיד את גזע המוטאנטים, ומבקש ממנו לטפל בדבר.
הוב נענה לכך ואוסף את צבאו, ואף מגייס כמה מוטאנטים חדשים לצבא.
בסופו של דבר, מתנהל קרב גדול, שבסופו נול מובס, וצבא המוטאנטים מנצח.
במהלך עצרת בחירות למען המועמד לראשות עיריית ניו יורק בקסטר סטוקמן, הוב הטיל בלב הכינוס פצצת מוטגן קטלנית.
כל הנוכחים באזור עברו תהליך מוטציה והפכו למוטאנטים, והוב אסף את ההמון במטוס מטען.
עד למציאת משכן קבע עבורם, המוטאנטים החדשים הועברו למשמורת אצל הוב וקבוצתו.
שישה חודשים לאחר מכן, ראש העיר הנבחר סטוקמן הכריז על שכונה נידחת במנהטן כביתם של המוטאנטים החדשים.
האזור גודר בחומה, על מנת לבודד את תושביו המוטאנטים מבני האדם, וזכה לכינוי "עיר המוטאנטים".
הוב וקבוצתו "לקחו אחריות" על המוטאנטים האלו, ודאגו לחלוקת מזון והספק משאבים לכל התושבים, שרובם נאלצו לחיות בעוני.
הוא כרת ברית עם שבט הרגל, שכחלק ממנה הוא יצר עבור הארגון מוטאנטים בתמורה למזון עבור התושבים.
הואליאנצרטופס (שם מדעי: Hualianceratops wucaiwanensis) הוא סוג של דינוזאור בתת-סדרה צרטופסים שחי במזרח אסיה ביורה עליון כ-160 מיליון שנה לפני זמננו.
זהו אחד הצרטופסים הקדומים ביותר הידועים למדע.
פירוש שם הסוג הוא "פנים מקושטות בעלות קרניים", אף על פי שלא היה בעל קרניים: בסינית "הואא" = קישוטי/מקושטות, "ליאן" = פנים, ואילו הסיומת הלטינית "צרטופס" פירושה "פנים בעלות קרניים" הנוספת לרוב הדינוזאורים בתת-הסדרה צרטופסיה.
פירוש שם המין הוא על שם המקום בו נתגלה.
הואליאנצרטופס היה צרטופסי פרימיטיבי בגודל כלב.
הוא ידוע ממאובנים הכוללים גולגולת חלקית ורגל אחורית.
המאפיין הייחודי של הואליאנצרטופס הוא עצמות בעלות גבשושיות, תכונה שהתבטאה באופן אינטנסיבי בדינוזאור זה.
הפלאונטולוגים משערים שמטרת הגבשושיות על העצמות הייתה להגן על כלי דם ושכנראה הואליאנצרטופס היה דינוזאור אגרסיבי שהרבה להילחם בבני מינו בקרבות על טריטוריה וזיווג.
כמו כל הצרטופסים הוא היה בעל עצם מקור (Rostral) וניזון מצמחייה נמוכה.
מאובניו של הואליאנצרטופס התגלו כבר ב-2002, באותה תצורה - הואליאן - שבסין, בה נתגלו מאובני יינלונג.
בגלל שמאובני היינלונג היו שלמים יותר ורבים יותר, התעלמו הפלאונטולוגים מהמאובנים החלקיים מאוד של הואליאנצרטופס ואלה העלו אבק במחסני מכון בייג'ינג לפלאונטולוגיה ופלאואנתרופולוגיה.
רק ב-2014 הם נבחנו מחדש, במסגרת עבודת הדוקטורט של פנגלו האן.
בשיתוף ד"ר קתרין פורסטר, מומחית לצרטופסים מארצות הברית, הם חקרו את המאובנים ומצאו שמדובר בסוג טקסונומי חדש למדע הנבדל מספיק מיינלונג.
בדצמבר 2015 פרסמו האן, פורסטר, קלארק ושו שינג מאמר מדעי המתאר את הואליאנצרטופס.
הוביג דמירג'יאן הוא זמר קפריסאי שנולד למשפחה ארמנית בניקוסיה, קפריסין.
ייצג את קפריסין באירוויזיון 2017.
בתחילת דרכו עסק במכירות ולאחר מכן כזמר.
בתחרות שירה שנערכה בלרנקה זכה במקום השני והפך לזמר מוכר במדינתו.
בשנת 2009 נבחן להשתתף בעונה השנייה של תוכנית המציאות The X Factor בגרסתה היוונית, תחת שמו הפרטי כשם במה.
הוא צלח את שלב האודישנים, שובץ לנבחרת הבנים והודח מהתוכנית בשלב רבע הגמר עם מקום שביעי.
בשנים 2010 ו-2015 התחרה בגמרים הלאומיים לייצוג קפריסין באירוויזיון.
הוא הוכרז על ידי רשות השידור הקפריסאית לייצג את המדינה באירוויזיון 2017 וב-2 במרץ שוחרר שירו "Gravity" ששובץ במקום החמישה-עשר בסדר ההשמעה של חצי הגמר הראשון.
השיר העפיל לגמר וסיים במקום ה-21.
אהובה (הובי) אלישע (13 ביולי 1927 – 22 במאי 2022) הייתה ציירת ישראלית אימפרסיוניסטית.
אהובה (הובי) אלישע נולדה בשכונת הבוכרים בירושלים.
אימה הייתה אחות ואביה היה איש עסקים.
כשהייתה בת שש, בעקבות עסקיו של אביה, היגרה עם משפחתה לווינה, משם לפראג וב-1935 ללונדון.
הבליץ הגרמני בזמן מלחמת העולם השנייה, אילץ את המשפחה לעזוב את לונדון והם עברו להתגורר בעיירה טורקי שבמחוז דבונשייר בדרום מערב אנגליה.
נופיה של דבונשייר מופיעים בציוריה של אלישע.
לאחר מעבר המשפחה לטורקי, החלה הובי את לימודיה בבית הספר המקומי.
בתוך זמן קצר הבחינה מנהלת בית הספר, אמנית במקצועה, בכישרון הציור שלה, החלה לעודד אותה לעסוק בתחום ובגיל 14, בהמלצתה של מנהלת בית הספר, החלה הובי את לימודיה בבית הספר היוקרתי לאמנות סיינט מרטינס קולג' לאמנות ועיצוב שבלונדון, שם הייתה לתלמידה הצעירה ביותר שהתקבלה לבית הספר היוקרתי אי פעם.
בגיל 17 נישאה לאלי, סוחר שטיחים ובהמשך נולדו להם שלושה ילדים.
ב-1968 חזרה עם בעלה ושלושת ילדיה לישראל והם גרו תחילה בהרצליה פיתוח, תוך שהיא מתקרבת בהדרגה אל הדת עד כי הפכה לחסידת ברסלב.
בהמשך עברו היא ומשפחתה להתגורר בשכונה החרדית מאה שערים בירושלים, שם שמרה אלישע על צנעתה מחד והמשיכה לחלוק עם העולם את יצירותיה מאידך.
נפטרה באייר תשפ"ב, ונקברה בבית העלמין הר המנוחות בירושלים.
הובי נבחרה על ידי האנליסט ויועץ האמנות הבינלאומי ניקולאס פורסט כאחת מעשרת האמנים הישראלים שכדאי לעקוב אחר יצירותיהם במכירות פומביות.
ברשימה שלו נמצאים גם: נחום גוטמן, ראובן רובין, יעקב אגם ועוד.
בשנת 2012 נמכר ציור שלה בבית המכירות הפומביות בונהמס (Bonhams) באנגליה - אחד מבתי המכירות הפומביות הגדולים והוותיקים בעולם במעל ל-100 אלף דולר.
הגלריה של הובי שוכנת ברחוב דוד המלך 22 בירושלים.
להובי היו כמה מוטיבים אייקוניים עליהם היא חזרה ביצירותיה: נופיה של דבונשייר, חתונות יהודיות וריקודים חסידיים.
תערוכות של ציוריה נערכו בלונדון, בניו יורק, בישראל ועוד.
הוביות (נקראת גם "הוביוט", "הווביוט", "הביוט" ו"הובי") היא שפה ממשפחת השפות הדרום ערביות.
השפה מדוברת בדרום חצי האי ערב, ודומה יותר לשפות אתיופיות מאשר לערבית.
השפה נמצאת בסכנת הכחדה וכיום היא מדוברת באזור קטן על הגבול בין תימן לעומאן.
מספר דובריה מוערך בכ-500 איש, מהם כמאה בעומאן וכ-400 איש בתימן.
השפה אינה משויכת לקבוצה חברתית מסוימת אלא היא תחומה באזור גאוגרפי מסוים שבו כולם דוברים אותה.
היא כמעט ואינה נחקרת ביחס לשפות אחרות ממשפחתה ורוב המידע הקיים עליה מגיע דווקא ממחקרים על השפות השכנות לה, מהרי וג'יבאלי.
קשה להגדיר במדויק את מעמדה הבלשני של השפה כיוון שדובריה לרוב מדברים אותה כאשר היא בלולה עם המהרי.
השפה תועדה לראשונה ב-1981, אף על פי שאזכורים שלה כשפה אופציונלית ולא כניב קיימים כבר מ-1970. בשנים האחרונות מספר מחקרים הוכיחו את קיומה של השפה כשפה עצמאית.
המחקרים כיסו את מרבית ההיסטוריה של השפה ואת התרבות המועברת בה.
אומנם יש שלד מחקרי, אך מחקר על שפה זו רחוק מסיום.
כפי שהוזכר לעיל, ההוביות נמצאת על גבול שתי מדינות, ולכן דובריה באים מרקעים שונים.
ניתן למצוא דוברים של השפה מצפון וממערב למרכזה הגאוגרפי, למשל, ישנם מספר כפרים של דייגים על חוף האוקיינוס ההודי בהם השפה נפוצה.
ישנה פרשנות שגויה שההוביות היא ניב של הג'יבאלי או של המהרי.
פרשנות זו נובעת מכך שדוברי ההוביות נמצאים במגע מתמיד עם דוברים מהשפות האחרות באזור.
רוב דוברי ההוביות הם רב-לשוניים ודוברים את השפה הנפוצה של האזור בו הם נמצאים גם אם לא באופן שוטף.
ההוביות נחשבת כשפה בסכנת הכחדה חמורה.
מספר דובריה המדויק לא ידוע, אך מעריכים שמדובר במאות בודדות.
רוב דובריה כיום הם בגיל מבוגר יחסית, כך שישנו חשש שהיכחדותה קרובה.
האתר "אתנולוג" מסווג את השפה כשפה גוססת.
כבר צוין לעיל שדובריה מבוגרים ללא סיכוי ללידת ילדים, ועקב כך סיכוייה של השפה לשרוד קלושים.
הדרך היחידה שהשפה תוכל להישמר היא באמצעות חקיקה מטעם המדינות בהן נמצאים הדוברים; מצד קהילת הדוברים אין לה סיכוי לשרוד.
הואן גיליירמי נונס ז'זוס (בפורטוגזית: Juan Guilherme Nunes Jesus; נהגה: [huˈɐ̃ ʒɛˈzus] ; נולד ב-10 ביוני 1991) הידוע גם כהואן ז'זוס הוא כדורגלן ברזילאי המשחק בעמדת הבלם ולעיתים בעמדת המגן השמאלי בנאפולי מהסרייה א'.
בשנת 2007 ז'זוס הצטרף לקבוצת הנוער של קבוצת אינטרנסיונל.
את הבכורה בהרכב הקבוצה הבוגרת ערך בשנת 2010 וכבר באותה שנה זכה עימה בגביע הליברטדורס, אך סיים את דרכו בקבוצה בסוף העונה.
בסוף חודש ינואר של שנת 2012 ז'זוס נקנה על ידי קבוצת הסרייה א', אינטר, ואת הבכורה במדיה ערך כמחליף בהפסד 1–3 ללאציו ב-13 במאי.
ז'זוס האריך את החוזה שלו ב-24 בספטמבר 2013 בעבור שכר שנתי של 1.2 מיליון אירו.
את הופעת המאה של ז'זוס באינטר בכל המסגרות ערך ב-4 בפברואר 2015 נגד נאפולי במסגרת רבע הגמר של הקופה איטליה.
ב-14 ביולי 2016 ז'זוס הצטרף לרומא בהשאלה בעבור שני מיליון אירו שכללו תנאי רכישה שעמד על שמונה מיליון אירו.
תנאי זה הופעל כבר באמצע העונה ובכך הפך לשחקנה הרשמי של הקבוצה.
ב-20 באוגוסט ערך את הופעתו הבכורה בניצחון 0–4 על אודינזה.
ב-11 בנובמבר 2018 כבש את שערו הראשון בניצחון 1–4 על סמפדוריה.
ב-18 באוגוסט 2021 חתם ז'זוס לעונה אחת בנאפולי.
ב-23 בינואר 2022 כבש שער בכורה בניצחון 1–4 על סלרניטנה.
ז'זוס ערך את הופעת הבכורה במדים הלאומיים בניצחון החוץ 1–3 על נבחרת דנמרק ב-26 במאי 2012. הוא פתח בהרכב במרכז ההגנה לצד הקפטן טיאגו סילבה בכל משחקי אולימפיאדת לונדון 2012, מה שעזר לנבחרתו לסיים במקום השני ולזכות במדליית הכסף.
אליפות אמריקה הדרומית בכדורגל עד גיל 20: 2011
גביע העולם בכדורגל עד גיל 20: 2011
סופר קלאסיקו דה לה אמריקה: 2014
הוֹבְהַאנֶס טוּמַנְיאן (בארמנית: Հովհաննես Թումանյան, בכתיב קלאסי: Յովհաննէս Թումանեան; 19 בפברואר 1869 - 23 במרץ 1923) היה משורר ארמני, סופר, מתרגם, פעיל ספרותי וציבורי.
הוא נחשב למשורר הלאומי של ארמניה.
טומניאן חיבר שירה (מרובעים, בלאדות, שירים ליריים), מעשיות, רומאנים, מאמרי ביקורת, ופובליציסטיקה.
עיקר יצירתו כתוב בסגנון ריאליסטי, ומתאר את חיי היומיום של זמנו.
הוא נולד בכפר דְסֶך במחוז לוֹרִי בארמניה, אך בגיל צעיר משפחתו עקרה לטיפליס, כיום טביליסי, אשר הייתה מרכז התרבות הארמנית תחת האימפריה הרוסית במהלך המאה ה-19 ותחילת המאה ה-20. שם נודע שמו בקרב החברה הארמנית בשל יצירותיו הפשוטות אך הפיוטיות.
לאורך השנים נוצרו עיבודים רבים ליצירותיו של טומניאן לקולנוע.
גם שתי אופרות -- אנוש (1912) מאת ארמן טיגרניאן ואלמסט (1930) מאת אלכסנדר ספנדיאריאן -- נכתבו על פי חיבוריו.
אביו, אסלן (1839–1898), היה כומר כפרי, נצר למשפחת הנסיכים הארמנית טומניאן, שהיא ענף של משפחת המלוכה ממיקוניאן, שהתיישבה בלורי במאות ה-10–11 לאחר שעזבו את הנחלה הפאודלית המקורית שלהם בטרון .
אמו, סוֹנָה (1842–1936), הייתה מספרת סיפורים ובעלת עניין מיוחד באגדות.
בין השנים 1877–1879 למד טומניאן בבית הספר הכנסייתי בדסך.
בין השנים 1879–1883 למד בבית ספר בג'אלאלוגלי.
בשנת 1883 עבר טומניאן לטיפליס, שם פקד את בית הספר על שם נרסיסיאן עד שנת 1887. בגיל 12 חיבר טומניאן את שירו הראשון.
משך זמן מה התגורר בבית מורו, והתאהב בורג'ינה, בת המורה.
משנת 1893 החל טומניאן לעבוד עבור כתבי העת Aghbyur, Murtch, Hasker ו"אופק", ועסק גם בפעילות ציבורית.
בשנת 1899 יזם טומניאן מפגשים של אינטלקטואלים ארמנים בביתו ברחוב בֶּבּוּטוֹב 44 בטיפליס (כיום אמַגְלֵבָּה 18 בסולולאקי).
עד מהרה נוצרה קבוצה ספרותית משפיעה, אשר התכנסה לעיתים קרובות בעליית הגג של בית טומניאן.
הקבוצה אימצה לעצמה את השם וֶרְנַטוּן, שפירושו "עליית גג" בארמנית.
חברים בולטים בקבוצה היו אבטיק איסאקיאן, דרניק דמירצ'יאן, לבון שאנט, גאזארוס אגיאן, פרץ' פרושיאן, ניקול אגבאליאן, אלכסנדר שירוואנְזָדֶה, נאר-דוס, ורטאנס פפאזיאן, ואהאן טריאן, ליאו, סטפן ליסיציאן, מרים טומניאן, גבורג באשינג'גיאן ויוצרים ארמנים בולטים נוספים של ראשית המאה ה-20. הקבוצה התקיימה, בכמה הפסקות, עד שנת 1908.
בשנת 1912 נבחר טומניאן לנשיא אגודת הסופרים הארמנים של הקווקז.
בסתיו 1921 נסע טומניאן לקונסטנטינופול כדי לגייס סיוע לפליטים ארמנים.
הוא חזר משם לאחר כמה חודשים כשהוא סובל ממחלה.
לאחר ניתוח בשנת 1922, החל מצבו הבריאותי להשתפר.
אולם בספטמבר, שבה מחלתו והחמירה.
הוא הועבר לבית חולים במוסקבה, שם מת ב-23 במרץ 1923.
במהלך סכסוך הדמים בין האזרים לבין הארמנים בשנים 1905 עד 1907, ניסה טומניאן להשכין שלום בין הצדדים, ובשל כך נעצר פעמיים על ידי השלטונות.
גם על המלחמה הגיאורגית-ארמנית של 1918 מתח טומניאן ביקורת עזה.
במקביל שימש טומניאן גם מטיף נוצרי.
באחד משיריו הוא כותב "יש רק דרך אחת לישועה, והיא דרך ישו המשיח, השוכן בתוך כל אחד מאיתנו".
באוקטובר 1914 הצטרף טומניאן ל"ועד לתמיכה בקורבנות המלחמה", אשר סייע מאוחר יותר גם לפליטי רצח העם הארמני אשר נשלחו לאצ'מיאדזין .
בשנת 1921 יסד בטיפליס את "בית האמנות הארמנית".
יצירתו של טומניאן פשוטה ופיוטית בה בעת.
עדות לכך היא שילובם של עשרות ביטויים ופתגמים מיצירותיו בשפת היומיום הארמנית.
בעיני הארמנים נחשב טומניאן "משורר כל הארמנים".
הוא זכה לכינוי זה כאשר הקתוליקוס של ארמניה ציווה שפליטים ארמניים מן המערב לא ייכנסו לאזורים מסוימים בביתו ובכנסייתו, בתוקף סמכותו כ"קתוליקוס של כל הארמנים".
בתגובה ביקר טומניאן את ההחלטה, והכריז שהפליטים יכולים לבקש מקלט אצל הקתוליקוס בתוקף סמכותו שלו כ"משורר כל הארמנים".
הוא יצר שירי זמר, אגדות, ואפוסים.
הוא תרגם לארמנית מיצירות ביירון, גתה ופושקין .
יצירותיו של טומניאן תורגמו, בין היתר, על ידי ואלרי בריוסוב, קונסטנטין בלמונט, יוסף ברודסקי, סמואיל מרשק ובלה אחמדולינה.
בארמניה קיימים שני מוזיאונים המוקדשים לטומניאן; האחד בכפר הולדתו דסך, והשני בבירה ירוואן, שנפתח בשנת 1953.
בשנת 2011 רכשה ממשלת ארמניה את הבית בטביליסי שבו התגורר בשעתו טומניאן, והפקידה אותו בידי איגוד הסופרים של ארמניה.
המקומות הבאים נקראו על שמו של טומניאן:
שמו של כפר הולדתו של טומניאן, דסך, שונה לטומניאן לכבודו בשנים 1938-1969.
בשנת 1951, שונה שמו של הכפר דזאגידזור במחוז לורי לטומניאן
תיאטרון הבובות הלאומי הארמני בירוואן
פארק טומניאן ברובע אג'אפניאק של ירוואן
כיכר טומניאן - ברובע הצפוני של מוסקבה, רוסיה.
רחובות על שם טומניאן בקייב, דונֶצק, סוצ'י, .
אלְמַסְט (1930) מאת אלכסנדר ספנדיאריאן, על פי כיבוש טמקאברט (1902)
גיקור (סרט אילם) מאת א' מרטירוסיאן, 1934
האדון והמשרת, מאת ד' קאוסאיאן, 1962
אחטאמר, מאת א' מרטירוסיאן (לא אותו מרטירוסיאן), 1969
כבוד העניים, מאת ב' הובהאנסיאן וא' סאמווליאן, 1969
הצייד השקרן, מאת אראמאיס סרגסיאן, 1969
מאז ימי הרעב, מאת א' מרטירוסיאן (הנ"ל מאחטאמר לעיל), 1974
גיקור, מאת ס' ישראיליאן, 1982
טיפת דבש, מאת הנריק מאליאן, 1982
טיפת דבש, מאת ו' פודפומוגוב, 1968
פארוואנה, מאת ו' פודפומוגוב, 1968
הצייד השקרן, מאת א' בדאליאן, 1969
פאנוס ביש-גדא, מאת ס' גאלסטויאן, 1980
מות קיקוס, מאת רוברט סהאקיאנץ, 1979
נזאר האמיץ, מאת רוברט סהאקיאנץ, 1986
הוברטוס יוזף מרגרטה "הוב" סטיבנס (בהולנדית: Hubertus Jozef Margaretha "Huub" Stevens, נולד ב-29 בנובמבר 1953 בסיטארד שבהולנד) הוא כדורגלן עבר הולנדי, ששיחק בעמדת הבלם, ומאמן כדורגל בהווה.
סטיבנס שיחק בפורטונה סיטארד ובפ.ס.וו.
איינדהובן, עמה זכה בשלוש אליפויות ליגת העל ההולנדית, בגביע ההולנדי ובגביע אופ"א, וערך 18 הופעות במדי נבחרת הולנד, עמה השתתף ביורו 1980.
סטיבנס נחשב למאמן מעוטר במיוחד בתארים.
סטיבנס אימן בעיקר בבונדסליגה, והישגו הגדול ביותר היה זכייה בגביע אופ"א עם שאלקה 04, עמה זכה בתארים נוספים.
בנוסף אימן בבונדסליגה גם את הרטה ברלין, פ.צ.
מחוץ לגרמניה אימן סטיבנס את רודה ואת פ.ס.וו.
איינדהובן מליגת העל ההולנדית, רד בול זלצבורג מהבונדסליגה האוסטרית ופאוק סלוניקי מליגת העל היוונית בכדורגל.
סטיבנס החל את קריירת הבוגרים שלו בעונת 1970/71 בפורטונה סיטארד, ששיחקה בליגת המשנה ההולנדית.
סטיבנס שיחק בפורטונה סיטארד במשך חמש עונות, שבכולן המועדון סיים במרכז הטבלה, ולא הצליח לעלות ליגה.
הישג השיא של סטיבנס עם פורטנה סיטארד היה המקום החמישי בעונת 1973/74. בתום עונת 1974/75 עזב סטיבנס את פורטונה סיטארד, בשורותיה ערך 104 הופעות ליגה והבקיע ארבעה שערים, וחתם בפ.ס.וו.
כבר בעונת הבכורה שלו בפ.ס.וו.
איינדהובן, זכה סטיבנס עם המועדון בדאבל, כשלקח אליפות, וניצח עם איינדהובן את רודה בתוצאה 0–1 בגמר הגביע ההולנדי, ואף הגיע עם הקבוצה לחצי גמר עונת 1975/1976 בגביע אירופה לאלופות בכדורגל, בו הודחה הקבוצה על ידי סנט אטיין.
בעונת 1976/1977 בגביע אירופה לאלופות בכדורגל הודחו סטיבנס ואיינדהובן שוב על ידי סנט אטיין, והפעם כבר בסיבוב השני.
באותה עונה, סיימו סטיבנס ואיינדהובן במקום השני בליגת העל ההולנדית.
בעונת 1977/78 רשמו סטיבנס ואיינדהובן הישג גדול כאשר זכו בגביע אופ"א לאחר ניצחון בגמר במפגש כפול על בסטיה.
באותה עונה, זכו סטיבנס ואיינדהובן גם באליפות הליגה.
בעונת 1978/79 ובעונת 1979/80 סיימו סטיבנס ואיינדהובן במקום השלישי בליגה, והודחו פעמיים מגביע אופ"א בשלבים מוקדמים, על ידי גלאזגו ריינג'רס, ושוב על ידי סנט אטיין, בהתאמה.
בעונת 1980/81 הודחו סטיבנס ואיינדהובן מגביע אופ"א על ידי המבורג, וסיימו את הליגה רק במקום החמישי, אך זכו בכל זאת בכרטיס לגביע אופ"א.
בעונת 1981/82 הודחו סטיבנס ואיינדהובן מגביע אופ"א בסיבוב השני על ידי ראפיד וינה, וסיימו את העונה במקום השני בליגה.
בעונת 1982/83 סיימו סטיבנס ואיינדהובן במקום השלישי בליגה, אך רשמו שוב הדחה מוקדמת מגביע אופ"א, כבר בסיבוב הראשון, על ידי דנדי יונייטד.
בעונת 1983/84 סיימו סטיבנס ואיינדהובן במקום השני בליגה, ושוב הודחו בסיבוב הראשון של גביע אופ"א, הפעם על ידי נוטינגהאם פורסט.
בעונת 1984/85 סטיבנס ואיינדהובן סיימו שוב במקום השני בליגה, והודחו על ידי מנצ'סטר יונייטד בתוספת הזמן של משחק הגומלין ביניהן לאחר פנדל של גורדון סטראכן, בסיבוב השני של גביע אופ"א.
עונת 1985/86 הייתה האחרונה של סטיבנס כשחקן פעיל.
בעונה זו הודחו סטיבנס ואיינדהובן בסיבוב השני של גביע אופ"א על ידי דניפרו דניפרופטרובסק.
בסיום עונה זו, זכה סטיבנס באליפות השלישית שלו עם איינדהובן, לאחר רצף של שמונה עונות ללא אליפות.
בתום עונה זו, פרש סטיבנס ממשחק פעיל.
סטיבנס החל לשחק בנבחרת הולנד בשנת 1979. סטיבנס נכלל בסגל ההולנדי ליורו 1980, ופתח בהרכב בניצחון 0–1 על יוון במחזור הראשון של שלב הבתים, ובהפסד 2–3 לגרמניה המערבית במחזור השני.
במחזור השלישי, בו סיימה הולנד בתיקו 1-1 מול צ'כוסלובקיה, סטיבנס לא שיחק.
הולנד וסטיבנס הודחו בתום שלב הבתים מהטורניר.
לאחר יורו 1980 סטיבנס המשיך לשחק בנבחרת עד לשנת 1985, וערך בסך הכל 18 הופעות בינלאומיות, בהן הבקיע שער אחד, אך לא נטל חלק בטורנירים גדולים נוספים.
לאחר שפרש מכדורגל במדי פ.ס.וו.
איינדהובן, סטיבנס הועסק החל משנת 1986 כמאמן נוער בקבוצה, וביצע תפקיד זה עד לשנת 1993. בשנה זו חתם סטיבנס כמאמן ראשי ברודה מליגת העל ההולנדית.
סטיבנס קצר הצלחה גדולה ברודה, ואף סיים עם המועדון במקום השני בליגה בעונת 1994/95 והשתתף עם המועדון במפעלים האירופיים.
את עונת 1996/97 החל סטיבנס ברודה, אך כבר באוקטובר 1996 קיבל הצעה משאלקה 04 שפתחה חלש מאוד את העונה, ועבר אליה.
בהמשך העונה, סטיבנס סיים עם שאלקה במקום ה-12 בבונדסליגה אך קצר עמה הצלחה גדולה כשזכה בגביע אופ"א לאחר ניצחון בשלב הגמר על אינטר מילאנו.
בהמשך, סטיבנס הפך את שאלקה למועדון שנמצא בקביעות בצמרת הכדורגל הגרמני, ובשנת 1999 נבחר כמאמן המאה של שאלקה 04 על ידי האוהדים.
בהמשך, סטיבנס זכה עם שאלקה בגביע הגרמני פעמיים ברציפות, בעונת 2000/01 ובעונת 2001/02, שבה אף כמעט זכה באליפות הבונדסליגה, ורק שער בדקה ה-94 של פטריק אנדרסון מבאיירן מינכן במשחק מקביל מול המבורג מנע משאלקה אליפות.
בתום עונת 2001/02 הסתיים חוזהו של סטיבנס בשאלקה והוא עזב את המועדון לאחר שש שנים.
בקיץ 2002, מיד לאחר עזיבתו את שאלקה, חתם סטיבנס בהרטה ברלין.
בעונת הבכורה שלו במועדון, 2002/03, סטיבנס והרטה סיימו במקום החמישי בליגה והבטיחו מקום בגביע אופ"א.
את עונת 2003/04 החל סטיבנס בהרטה ברלין, אך פוטר בתחילת דצמבר 2003, לאחר שקבוצתו השיגה שני ניצחונות בלבד ב-14 מחזורים.
ביוני 2004 חתם סטיבנס בפ.צ.
קלן, היורדת הטרייה לבונדסליגה השנייה, במטרה להחזיר אותה בהקדם לבונדסליגה.
סטיבנס הצליח במשימה והעלה את קלן לבונדסליגה בתום עונת 2004/05. סטיבנס לא נשאר בקלן על אף ההישג, ועבר בקיץ 2005 לאמן את רודה מליגת העל ההולנדית.
סטיבנס אימן ברודה בעונת 2005/06, בה סיים עם הקבוצה במרכז הטבלה.
את עונת 2006/07 פתח סטיבנס ברודה, אך כבר בפברואר 2007 עזב סטיבנס את רודה וחזר לבונדסליגה כשחתם בהמבורג.
בעת הגעת סטיבנס להמבורג, הקבוצה הייתה ממוקמת בתחתית הטבלה, עם ניצחון אחד בעשרים מחזורים.
לאחר הגעת סטיבנס, המבורג השיגה ארבעה ניצחונות רצופים, ובסך הכל תשעה ניצחונות ב-14 משחקים, וסיימה את העונה במקום השביעי, שהקנה לקבוצה מקום באינטרטוטו, דרכו העפילה הקבוצה לגביע אופ"א.
סטיבנס נשאר בהמבורג גם בעונת 2007/08, בה החזיר את המועדון לצמרת, וסיים עמו במקום הרביעי.
בתום העונה, עזב סטיבנס את המבורג וחתם במועדון המזוהה עמו, פ.ס.וו.
איינדהובן, שם אימן כחצי עונה, ואף זכה עם המועדון במגן יוהאן קרויף באוגוסט 2008 לאחר ניצחון 0–2 על פיינורד, אך התפטר בינואר 2009.
ביוני 2009 חתם סטיבנס ברד בול זלצבורג מהבונדסליגה האוסטרית.
בעונת הבכורה שלו במועדון, 2009/10, הודחו סטיבנס ורד בול זלצבורג ממוקדמות ליגת האלופות על ידי מכבי חיפה, והמשיכו אל הליגה האירופית, שם רשמו שלב בתים מושלם בו לא איבדו אפילו נקודה אחת.
עם זאת, כבר בשלב הנוק אאוט הראשון הודחו על ידי סטנדרד לייז'.
בסיום עונה זו סטיבנס זכה עם הקבוצה באליפות.
בעונת 2010/11 הודחו סטיבנס ורד בול זלצבורג בפעם השנייה ברציפות ממוקדמות ליגת האלופות על ידי קבוצה ישראלית, כשהפעם זו הייתה הפועל תל אביב.
הפעם ההמשך בשלב הבתים של הליגה האירופית היה מוצלח הרבה פחות עבור סטיבנס ורד בול זלצבורג, שסיימו אותו עם שתי נקודות בלבד, והודחו מהמפעל.
באפריל 2011 פוטר סטיבנס מרד בול זלצבורג לאחר רצף תוצאות חלשות.
בסוף ספטמבר 2011 חזר סטיבנס לשאלקה 04, לאחר התפטרותו של המאמן רלף רנגניק.
סטיבנס סיים את עונת 2011/12 עם שאלקה במקום השלישי בבונדסליגה, והגיע עמה לרבע גמר הליגה האירופית, שם הודחה שאלקה על ידי אתלטיק בילבאו.
את עונת 2012/13 החל סטיבנס בשאלקה, והשיג עמה תוצאות נאות בשלב הבתים בליגת האלופות, אך פוטר בדצמבר 2012 לאחר רצף תוצאות חלשות בבונדסליגה.
ביוני 2013 מונה סטיבנס כמאמן פאוק סלוניקי מליגת העל היוונית בכדורגל.
באפריל 2014 פוטר סטיבנס לאחר רצף תוצאות חלשות.
סטיבנס לא נשאר מובטל זמן רב לאחר פיטוריו מפאוק, וכעבור שבוע חתם בשטוטגרט שהייתה בתחתית הבונדסליגה, במקום המאמן המפוטר תומאס שניידר.
סטיבנס הצליח לייצב את הקבוצה בזמן שנשאר עד תום עונת 2013/14, והשיג מספיק נקודות כדי להימנע ממאבקי התחתית.
עם תום העונה עזב סטיבנס את שטוטגרט.
כבר בנובמבר 2014, חזר סטיבנס לאמן את שטוטגרט, לאחר פיטוריו של המאמן ארמין פה, שפתח חלש את עונת 2014/15. סטיבנס סיים את העונה עם שטוטגרט במקום ה-14 בבונדסליגה, ועזב בסיומה את המועדון.
באוקטובר 2015 מונה סטיבנס כמאמן הופנהיים מהבונדסליגה, במקום המאמן המפוטר מרקוס גיזדול, שצבר שש נקודות בלבד בעשרה מחזורים.
גם סטיבנס לא הצליח להרים את הופנהיים מהתחתית באותה עונה, והתפטר בפברואר 2016 בעקבות בעיות בריאותיות.
במקומו מונה יוליאן נגלסמן שהשיג רצף של תוצאות טובות והצליח להשאיר את הופנהיים בליגה.
במרץ 2019 חזר סטיבנס לקדנציה שלישית בשאלקה 04, במקומו של המאמן המפוטר דומניקו טדסקו, שרשם רצף של שבעה משחקים ללא ניצחון והסתבך בתחתית.
במשחק הבכורה שלו, סטיבנס ושאלקה הפסידו 1-0 לר.ב.
לאחר מכן השיגו סטיבנס ושאלקה מספר תוצאות טובות והצליחו להישאר בליגה.
בסיום העונה עזב סטיבנס את שאלקה.
ב-18 בדצמבר 2020 חזר לשאלקה פעם נוספת.
בשלב זה היה למועדון רצף ללא ניצחון של 28 משחקים בבונדסליגה.
סטיבנס אימן שני משחקים בלבד, בהם רשם ניצחון והפסד, ועזב את המועדון, שבסיום העונה נשר לבונדסליגה השנייה.
הובזאורוס (שם מדעי: Hovasaurus) הוא סוג זוחל קדום מקבוצת הדיאפסידה אשר הותאם לחיים בים.
הוא חי בין סוף הפרם לתחילת הטריאס לפני 253-249.7 מיליון שנה והוא מבין המעטים שביצורים ששרדו את הכחדת הפרם הגדולה.
הוא חי במדגסקר הקדומה ונקרא על שם ההובה (Hova), מעמד האיכרים המלגשי.
ההובזאורוס היה זוחל מוזר באורך 50 ס"מ שהיה בעל זנב בשרני גדול שלקח שני שלישים מאורכו, ראש דמוי-לטאה וחוליות רחבות.
היו לו גפיים קצרות בעלות קרומים והוא הותאם לשחייה בנהרות ואגמים.
בבטנו של הזוחל נמצאו מעל 50 אבני גסטרולית - אבנים אותם בולעים יצורי מים גדולים כמו תנינים וכלבי ים כדי למנוע ציפה ולעזור להם בעיכול.
הוא ניזון מדגים אחריהם רדף בעזרת זנבו ששימש כהגה.
למרות מראהו הלטאי או הנחשי הוא לא היה מאוד קרוב לקשקשאים המודרניים ולמעשה אין לו כל קרובים מודרניים.
אחרוני זוחלים אלה נכחדו עד אמצע תור הטריאס.
הוביק ארגאמי אברהמיאן (בארמנית: Հովիկ Արգամի Աբրահամյան; נולד ב-24 בינואר 1958 במחצ'יאן) הוא פוליטיקאי ואיש עסקים ארמני.
הוא כיהן בשנים 2014–2016 כראש ממשלת ארמניה ובספטמבר-נובמבר 2008 ובשנים 2012–2014 כיושב ראש האספה הלאומית של ארמניה.
ממשלתו הודחה אחרי הפגנות המוניות.
אברהמיאן נולד בכפר מחצ'יאן במחוז אררט שבארמניה, בימי השלטון הסובייטי בארמניה בשנת 1958. נודע מילדותו בכינוי "מוק" ("עכבר"), מאוחר יותר בפי יריביו גם "העכבר ממחצ'יאן".
בשנים 1977–1979 שירת בצבא הסובייטי.
בשנים 1980–1984 למד הנדסה אזרחית (בניית כבישים) במכון הפוליטכני בירוואן, ובהמשך למד שנים 1985–1990 במכון לכלכלה לאומית בירוואן.
בהמשך עבד בתעשיית היין והמשקאות החריפים - כמנהל מחלקה במפעל לברנדי בוראסטן ובהמשך כמנכ"ל המפעל ליינות בעיר ארטאשאט.
בעקבות התפרקות ברית המועצות והכרזת עצמאות ארמניה בשנת 1991 נכנס אברהמיאן לפוליטיקה, במסגרת המפלגה הרפובליקנית (שמרנית).
עם הקמת האספה הלאומית בשנת 1995 הוא נבחר בה.
בשנת 1996 נבחר כראש העיר ארטאשאט ואחר כך התמנה לפרפקט מחוז אררט בין השנים 1998–2001.
בשנים 2000–2008 כיהן כשר המנהל והתשתיות בממשלות בראשות אנדרניק מרגריאן וסרז' סרקזיאן.
בשנים 2007–2008 כיהן גם כסגן ראש הממשלה לצידו של סרז' סרקזיאן.
בספטמבר-נובמבר 2008 כיהן לזמן קצר כיושב ראש האספה הלאומית.
באפריל 2014 התמנה על ידי הנשיא סרז' סרקזיאן כראש ממשלה בעקבות התפטרותו של טיגראן סרקזיאן.
על רקע משבר כלכלי והתגברות מתחים פוליטיים במדינה ביולי 2016 התקיימו בה הפגנות המוניות.
ב-8 בספטמבר 2016 התפטר אברהמיאן מתפקידו והוחלף כעבור 5 ימים על ידי קארן קרפטיאן.
הועלו טענות לגבי נכסיו שכוללים מעל 20 חברות, לרבות שלוש מחצבות חול על הנהר אראקס, 15,000 דונם של כרמים בארטאשאט, מעל 10 תחנות דלק מחוץ לירוואן, שליש ממניות חברת "Ararat Cement", בתי קזינו, ובית קיץ פרטי בשווי שבעה מיליון דולר בחצי האי קרים.
אברהמיאן התנגד להצעת החוק של קודמו שנועד לאלץ פוליטיקאים ואנשי ציבור להצהיר על נכסיהם ועל האינטרסים העסקיים שלהם.
בנו של אברהמיאן, ארגאם, נשוי לבתו של גאג'יק צארוקיאן, אוליגרך ומנהיג מפלגת ארמניה המשגשגת.
הואנג ג'נג (בסינית: 黄峥; פיניין: Huáng Zhēng) (נולד ב-1980) או בשמו המערבי קולין הואנג, הוא מיליארדר ואיש עסקים סיני.
הוא מייסד ומנכ"ל חברת המסחר האלקטרוני Pinduoduo.
בשש השנים מהקמת החברה בשנת 2015, ועד 2021, זינק הונו האישי למעל 72 מיליארד דולר.
להואנג תואר שני במדעי המחשב מאוניברסיטת ויסקונסין.
הואנג הצטרף לגוגל כמהנדס בשנת 2004. הוא גם התמחה במיקרוסופט.
בשנת 2015 הקים את פינדואודואו.
שלוש שנים מאוחר יותר, בעקבות הנפקה ראשונה לציבור של החברה ביולי 2018 בנאסד"ק, הוערך הונו של הואנג, שהחזיק ב-47% ממניות החברה בכ-14 מיליארד דולר בין רגע, מה שהקפיץ אותו למקום ה-13 ברשימת עשירי סין.
בפברואר 2021 הגיע הונו למעל 69 מיליארד דולר.
הואן שואן וין הוא קלע ירי ספורטיבי וייטנאמי.
וין השתתף באולימפיאדת לונדון ובאולימפיאדת ריו דה ז'ניירו, וזכה באחרונה במדליית זהב במקצה לירי באקדח אוויר למרחק 10 מטר, ובכסף בתחרויות האקדח למרחק 50 מטר, כשהוא הספורטאי הראשון ומאז כרגע (2021) היחיד מארצו שזכה במדליית זהב אולימפית.
הקריירה המקצועית של וין בירי ספורטיבי מתפרשת על שתי אוליפיאדות.
באולימפיאדת הקיץ 2012, הוא סיים במקום ה-9 בסיבוב המוקדמות לאקדח אוויר למרחק 10 מטר, ולא הצליח להגיע לגמר בגלל חוסר של נקודה בודדת.
הוא גם לא הצליח לזכות במדליה בגמר 50 מטר אקדח, כשהוא לוקח את המקום הרביעי עם ציון נמוך ברק 0.1 פחות מהזוכה במדליית הארד.
בשנת 2016, הוא הפך לספורטאי הווייטנאמי הראשון שזכה במדליית זהב בהיסטוריה של אולימפיאדת הקיץ, וניצח את פליפה וו מברזיל בסיבוב האחרון בתחרות אקדח האוויר למרחק 10 מטר, עם ציון 202.5 מול 202.1 של הברזילאי, שיא אולימפי חדש, לאחר שינוי כללי ISSF ב-1 בינואר 2013.
הוא זכה גם במדליית הכסף בתחרות האקדחים למרחק 50 מטר, מה שהפך אותו לספורטאי הווייטנאמי הראשון שזכה בשתי מדליות אולימפיות.
הובולאנז' מנדש הוא כדורגלן מגינאה ביסאו יליד צרפת המשחק בעמדת המגן הימני בפורטונה סיטארד.
מנדש התחיל לשחק בקבוצות כדורגל מקומיות ובגיל 17 הצטרף לסטאד לאוואל.
ב-19 במאי 2017 ערך את הופעת הבכורה שלו בקבוצה הבוגרת בהפסד 2-1 לנים.
ב-24 ביולי 2018 חתם בלוריאן מהליגה הצרפתית השנייה.
בפברואר נפצע בברכו וחזר לשחק רק באוקטובר.
ב-23 באוגוסט 2020 ערך את הופעת הבכורה שלו בליגת העל הצרפתית בניצחון 1-3 נגד שטרסבורג.
ב-6 ביולי 2022 חתם באלמריה מליגת העל הספרדית.
ב-1 בפברואר 2024 הושאל למיראנדס מהליגה הספרדית השנייה.
ב-27 באוגוסט 2024 מנדש הושאל לטרואה.
מנדש נולד בצרפת, להורים שמוצאם מסנגל וגינאה ביסאו בהתאמה.
לכן היה זכאי לייצג את שלושת הלאומית.
בספטמבר זומן לנבחרת גינאה ביסאו.
ב-11 בספטמבר ערך את הופעת הבכורה שלו בנבחרת בניצחון 1-2 נגד במסגרת מוקדמות גביע אפריקה לאומות 2023.
נכלל בסגל הנבחרת לקראת גביע אפריקה לאומות 2023.
הובהאנס המבארדזומיאן (בארמנית: Հովհաննես Համբարձումյան; נולד ב-4 באוקטובר 1990) הוא כדורגלן ארמני המשחק בעמדת המגן הימני בנואה.
המבארדזומיאן התחיל את הקריירה שלו בקבוצת הכדורגל של בננטס ירוואן.
ב-23 באוגוסט 2014 ערך הופעת הבכורה שלו בקבוצה הבוגרת המשחק הליגה נגד אררט ירוואן בו הפסידה בננטס 1-0.
ב-18 ביוני 2014 חתם לשנתיים בווארדאר סקופיה מליגת העל המקדונית.
בתום עונתו הראשונה במועדון נבחר לכדורגלן העונה בליגה.
בקיץ חתם באנוסיס נאון פאראלימני מליגת העל הקפריסאית.
כעבור שנתיים חתם באנורתוסיס פמגוסטה בה שיחק שלוש שנים וזכה עמה בגביע.
באוגוסט חזר לארמניה וחתם בנואה.
היה שותף לעליה של המועדון לשלב הבתים של הקונפרנס ליג בעונת 2024/2025.
בצעירותו, שיחק בנבחרות הצעירות של ארמניה.
ב-11 באוגוסט 2010 ערך את הופעת הבכורה שלו בנבחרת הבוגרת בהפסד 3-1 ל.
ב-1 ביוני 2016 הבקיע את שער הבכורה שלו בנבחרת בניצחון 0-4 נגד .
כדורלגן העונה בליגת העל המקדונית:
הובוס: ספר הקסמים הגדול היא סדרת טלוויזיה מונפשת קנדית לילדים בהפקת BKN International.
היא שודרה לראשונה בערוץ YTV לילדים בקנדה.
בהשראת סדרת הספרים והסרטים הפופולרית של "הארי פוטר", הסדרה מציגה שלישיית "קוסמים בהכשרה" בבית ספר פרטי קסום המנוהל על ידי גברת קסטילגריזר.
קאסי היא מכשפה זוטרה, גאס הוא קוסם זוטר חצי אלף/חצי אנושי, בן הוא "מורטי" מבטיח, כלומר אדם לא קסום.
בהדרכתו של ספר הכישופים האולטימטיבי המדבר (העונה לשם "הובוס"), השלושה צריכים להילחם בקסם הרשע זארלק, שמנסה לגנוב את כל לחשי העולם.
קסנדרה "קאסי" X (מדובבת על ידי ג'ניס ג'אוד, בעברית: אניה בוקשטיין) - מנהיגת השלישייה, מכשפה זוטרה והגיבורה הראשית של הסדרה.
היא רוצה להפוך למכשפה, מעמד הנחשב נעלה על מכשפות.
מתגלה שקאסי היא נינתו של הקוסם העליון שהביס וגירש את זארלק למרכז כדור הארץ, ככל הנראה מקריב את עצמו בתהליך.
גאס (מדובב על ידי אנדרו פרנסיס, בעברית: מיכאל הנגבי) - הוא חצי אלף וחצי קוסם.
הוא די בטוח בעצמו ולפעמים מתנהג בצורה ילדותית.
בהתחלה, הוא מזלזל בבן; בגלל מעמדו כ"מת", אך בן מצליח לגאול את עצמו על ידי הצלת חייו של גאס.
ורן אמברוזיוס הרדוויג (מדובב על ידי קאתי ווסלק, בעברית: דור סרוגו, שמו שונה ל"בן" בדיבוב בעברית) - הוא קוסם בן תמותה בעל כוחות קסם מולדים והוא יכול לתקן מכשירים אלקטרוניים באופן טבעי בעזרת מגע בלבד.
בגלל מעמדו כבן תמותה, הוא נקרא "מורטי".
בנקודות מסוימות, הוא די פחדן ומופתע כמעט מכל דבר שקשור לקסם.
הוא מיומן למדי בטכנו-קסם, שטוב להרכבת מכשירים אלקטרוניים או מכניים רגילים יחד ליצירת גאדג'טים שימושיים.
מתגלה שהוא, יחד עם אמו, צאצא של הקוסם העליון האדיר מרלין, מכיוון שהוא דומה לקוסם העליון הקדום, מה שמסביר מדוע הוא היחיד במשפחתו שיש לו מתנות קסם חזקות במיוחד.
הובוס (מדובב על ידי רון הלדר, בעברית: מיכה אוזין סליאן): הדמות הראשית בסדרה.
הוא ספר לחשים גדול למראה קשיש, בעל הכוח להעביר את המכשפה והקוסמים המיועדים ל"כוח השלושה" בשנה השלישית למרכז העולם, שם עליהם לעצור את זארלק מלנקז את כל הקסם של העולם, וגם להרחיק את הובוס מידי ידיו.
הוא נוטה להיות די עצבני (בעיקר כשקאסי דוחפת אותו לתיק הגב שלה) ומכה את השלושה בראש כשהוא נוזף בהם.
לאורך הסדרה מתגלה שהוא סבא רבא של קאסי.
הנסיך ארברט (מדובב על ידי מייקל דובסון) - הוא נסיך שזארלק קילל אותו כדי שיראה כמו צפרדע צעצוע ונכלא בבית הספר לקסמים בוונדרלנד.
הוא חברם של השלישייה ושל הובוס.
הוא שוהה עם גאס ובן בחדרם.
למרות שהוא מסרב בהתחלה, הוא נראה נוסע איתם כדי להביס את זארלק בכמה פרקים.
זארלק (מדובב על ידי פול דובסון, בעברית: יורם יוספסברג) - קוסם עליון מרושע והאנטגוניסט הראשי של הסדרה, המבקש שליטה עולמית עם שחרורו ממרכז כדור הארץ.
הוא משתוקק לשים את ידיו על הובוס, כך שיהיה לו מספיק כוח קסום לא רק כדי להימלט מכלאו, אלא גם כדי לשלוט בכל מי שמתנגד לו.
הוא הובס על ידי הקוסם העליון המפורסם גז, סבא רבא של קסנדרה.
קראוס וסלנרט (מדובבים על ידי דון בראון וקולין מרדוק, בעברית: אלי לולאי ושמחה ברבירו בהתאמה) - עוזריו הטיפשים של זארלק, שהוא לעיתים קרובות מאבד את סבלנותם אליהם.
יש להם את הכוח להתאחד ולהפוך לדרקון דו-ראשי.
אילסה - ילדה ענקית בגובה 3.7 מטרים, שאביה הוא גבר גדול (תרתי משמע) מוונדרלנד.
היא הייתה שותפה לדירה עם קאסי לזמן קצר.
בשל גודלה, אילסה התקשתה להשתלב.
לוקריציה ובורשה (מדובבים על ידי קאתי ווסלק, בעברית: איריס זינגר ואסף קורמן בהתאמה) - התאומים האחים היהירים והאנוכיים שמנסים לעשות צרות לקאסי, גאס ובן.
אביהם שירת בעבר תחת זארלק, אך ערק לפני תבוסתו ומאסרו של הראשון, ובכך נמנע מעונש על פשעיו.
מנהלת בית הספר קסטילגריזר (מדובבת על ידי פטרישיה דרייק, בעברית: יעל עמית) - מנהלת בית הספר וונדרלנד.
היא יכולה להפוך לחתולה כרצונה.
היא זו שגרמה לכלב המחמד של בן לשמור עליו בזמן שיכולותיו הקסומות המולדות התפתחו, מה שאפשר לה לגייס אותו כקוסם תלמיד שנה א' בבית הספר שלה.
כמו כל השאר, היא מודעת לחלוטין להרפתקאותיהם של שלושת תלמידיה בניסיון לעצור את זארלק.
סייסמי - מורה נוסף של וונדרלנד; הוא בחור צעיר עם כובע צילינדר שמלמד קסם של רגרסיית גיל.
פרופסור ביגלבויס - הספרן של וונדרלנד.
בן חושד בו בתור "הספרן החדש".
מיידיי - רוח רפאים האחראית על מבחני הנהיגה של קטנוע-זומר.
סקרימפי - שד שקורא לשלישייה לעזרה כאשר זארלק תוקף את כפרו.
פלהרטי - גמד שנאלץ לעזור ללוקריציה לרמות, על ידי התעסקות עם הקטנוע-זומר של קאסי בזמן המירוץ, לפני ששוחרר.
וינגו וג'ינגו - שני גרמלינים שובבים שנוצלו לתוך שעון קוקייה למשך 100 שנה לאחר שהפסידו בקרב עם בוני וונדרלנד.
הם מורשים לצאת פעם במאה שנה לשחק בזמן שכל בית הספר נמצא תחת כישוף שינה.
סנאפ הדרקון (מדובב על ידי מייקל דובסון) - דרקון.
ב-19 באפריל 2001, חברת BKN מכרה מראש את הסדרה לערוץ CBBC בממלכה המאוחדת.
ב-20 ביוני 2002, רכש ערוץ Toon Disney את זכויות השידור של הסדרה בצפון אמריקה.
בשנת 2021, התוכנית החלה לשדר בערוץ London Live בבריטניה.
בישראל, הסדרה שודרה בערוץ הילדים בשנת 2002, ומאוחר יותר בערוץ לוגי.
הוברט הוברט הוא קומיקס עברי מאת אריאל ויסמן.
מאפייניו העיקריים של הקומיקס הם שימוש נפוץ בנונסנס ובהומור שחור, ופגיעה חוזרת ונשנית במיעוטים, בעיקר הומוסקסואלים.
מדמויות הקומיקס התפתח קומיקס נוסף - "אודי".
הוברט הוברט - הדמות הראשית בקומיקס.
הוברט הוא אלפקה, והוא מוצג כהומופוב, גזען, ימני קיצוני ואינפנטיל.
שושו - חברו הטוב ביותר של הוברט.
מנהל ירקניה ויש לו פֶטיש לתפוחי אדמה.
שושו הוא בן זוגה של גיגית.
הומו - חבר נוסף בחבורה.
הוא מייצג את הקהילה ההומוסקסואלית, ולכן יש לו שמלה ורודה, שיער ירוק ודילדו שנמצא תמיד צמוד אליו.
הומו מושפל תדיר על ידי הוברט.
טום הנקס - חבר נוסף של הוברט, המתפקד לעיתים כמדריך רוחני, וגם הוא, כשאר הדמויות בקומיקס, מגלה נטיות הומוסקסואליות.
יונקרא יונקרא - אויבו הגדול של הוברט.
יונקרא הוא הלוזר האולטמטיבי, ותוכניותיו הזדוניות נכשלות בזו אחר זו.
גיגית - חברתו לחיים של שושו, והנקבה היחידה בקומיקס.
טוטה - יצור אדום בעל צורה גאומטרית אשר מינו אינו ברור.
"הוברט הוברט" התחיל את דרכו כקומיקס באתר האינטרנט 'דורימני עורלה', בו הוצגו קומיקסים ואנימציות נוספים, בעיקר פרי עטו של אמיר דורי.
הקומיקס המינימליסטי צויר בסגנון פיקסל ארט בעזרת תוכנת צייר של Windows.
הקומיקס מורכב בעיקר ממספר קטן של ציורים שהועתקו והודבקו שוב ושוב.
הקומיקס התחיל כסדרה של סטריפים יחידים בני שישה פריימים, שמתחילים ומסתיימים באותו פרק והדבר היחיד המשותף להם הוא הדמויות, אך בשלב מסוים החלה להתגבש עלילה והקומיקס עבר לפורמט של סיפור בהמשכים.
כשהפופולריות של "הוברט הוברט" באינטרנט הייתה בשיאה, הוציא אריאל באוגוסט 2003 את החוברת הראשונה של "הוברט הוברט", בעידודם של גלנדון ואיזבלה, זוג קומיקסאים שליווה את אריאל בתחילת דרכו.
החוברת, שצולמה במכונת צילום שחור-לבן ונמכרה ב-6 ש"ח לעותק, הציגה סיפורים ארוכים יחד עם סיפורים קצרים שלא פורסמו באינטרנט ושנוצרו במיוחד למהדורה המודפסת.
כל הקומיקסים בחוברת (למעט אחד, שנכתב על ידי אריאל וייסמן וצויר על ידי הקומיקסאית זרובבלה) צוירו בתוכנת הפלאש, וכך נשמר המראה המינימיליסטי והממוחשב של הקומיקס המקורי.
החוברת הושקה לראשונה בפסטיבל הקומיקס 2003.
מהחוברת הזו והלאה, הקומיקסים המודפסים צוירו ידנית על ידי אריאל וייסמן, ולא בעזרת תוכנות מחשב.
חוברת מס' 3 פורסמה בינואר 2004. בחוברת הרביעית סיפור אחד ארוך בכיכוב הדמות "טוטה", החליף את הפורמט של מספר סיפורים קצרים בכיכובו של "הוברט".
חוברת מס' 5 הושקה בפסטיבל הקומיקס באוגוסט 2005, והייתה החוברת הראשונה בעלת עטיפה צבעונית.
בחוברת הזו שבה המתכונת של החוברות הראשונות, ומופיעים בה שלושה סיפורים ושתי ביקורות תרבות, על הסרט "מטריקס" ועל הספר "הרפתקאות אליס בארץ הפלאות", שנכתבו לכאורה על ידי דמותו של הוברט.
הובסטנק היא להקת רוק אלטרנטיבי ונו-מטאל הידועה בעיקר בזכות להיטה The Reason משנת 2004 והצלחתה ברוק המודרני.
הובסטנק הוקמה בפרברי מחוז לוס אנג'לס ב-1994, כשדאג רוב הכיר את הגיטריסט דן אסטרין ב"קרב להקות" בתיכון, ויחדיו החליטו להקים להקה, אליה צירפו את מרקו לפאלאינן ואת כריס הסה.
כשנשאל דאג למשמעות השם ענה "אתה שואל אותי אם לשם יש משמעות.
לשם אין משמעות וזה די מגניב, זו אחת מהבדיחות הפנימיות של תיכוניסטים שאין לה ממש משמעות".
תחילה ניגנו בזירת ההופעות המקומית "קפה קובלט", בה החלו להקות רוק נוספות את דרכן.
ב-1998 הקליטו את אלבומם הראשון בהוצאה עצמית "They Sure Don't Make Basketball Shorts Like They Used To", שכלל קטע סקסופון ייחודי של ג'רמי ואסר, מפיק האלבום.
בשלב זה החלה הלהקה לצבור לעצמה קהל מעריצים נאמן בדרום קליפורניה, מה שהוביל להחתמתה בשנת 2000 בחברת התקליטים Island Records.
להצלחתה הראשונית של הלהקה תרמו גם סיבובי הופעות עם להקת אינקיובס.
בנובמבר 2001 הוציאה הלהקה אלבום הנושא את שמה.
הסינגל הראשון מתוכו, "Crawling in the Dark", הגיע למקום ה-68 במצעד בילבורד הוט 100, למקום 3 במצעד הרוק האלטרנטיבי ולמקום ה-8 במצעד הרוק הכללי של מגזין הבילבורד.
בתחילת 2002 ניצב השיר במקום הראשון ברשימת הורדות השירים ב-mp3.com.
הסינגל השני, "Running Away" הצליח אף יותר, כשהגיע למקום השני במצעד הרוק האלטרנטיבי, ולמקום ה-3 בטבלת ההורדות של mp3.com.
האלבום זכה במעמד של אלבום פלטינה, והגיע למקום ה-25 ברשימת 200 האלבומים הטובים ביותר.
האלבום אף זכה בהכרה בינלאומית והלהקה קיימה סיבוב הופעות ברחבי אירופה ואסיה.
הלהקה החלה לעבוד על אלבומה השני, The Reason, ב-2003, בהפקת הווארד בנסון.
אולם, ההקלטות הופסקו כאשר אסטרין נפצע קשה בתאונת אופנוע באוגוסט.
באוקטובר הוא התאושש והלהקה יצאה לסיבוב ההופעות Nokia Unwired.
לבסוף יצא האלבום בדצמבר 2003. הסינגל Same Direction הגיע למקום ה-9 במצעד הרוק האלטרנטיבי בארצות הברית.
השיר The Reason יצא כסינגל בתחילת 2004 והושמע לראשונה בלוס אנג'לס והפך מיד ללהיט כשהגיע למקום השני במצעד הבילבורד הוט 100, ולמקום ה-1 במצעד הרוק האלטרנטיבי.
האלבום הגיע למקום 1 ברשימת 200 האלבומים הטובים ביותר (בילבורד 200).
אלבומה השלישי של הלהקה "Every Man for Himself" יצא במאי 2006. הוא דורג במקום ה-12 במצעד ה"בילבורד 200".
אלבומם הרביעי "For(n)ever" יצא בינואר 2009 ודורג במקום ה-26 במצעד ה"בילבורד 200".
ביולי-אוגוסט 2010 הוציאו בקוריאה הדרומית וביפן בלבד אלבום אקוסטי שנקרא "Is This the Day?".
זהו האלבום הראשון בו מופיע ג'סי שארלנד, שהצטרף ללהקה כנגן בס בשנת 2009.
ביוני 2011 ערכה הלהקה סיבוב הופעות בפני הכוחות האמריקאים שמוצבים בעיראק.
Fight or Flight, אלבומה השישי של הלהקה, יצא בספטמבר 2012. לחלק מהפצותיו צורף כדיסק בונוס האלבום האקוסטי משנת 2010.
בשנת 2017, סולן הלהקה דאגלס רוב ביצע את השיר "Fist Bump", שיר זה הוא שיר הנושא של משחק הווידאו Sonic Forces.
הוא קרוי "השליח לארדנים" והיה הבישוף הראשון של העיר לייז' בבלגיה של ימינו והבישוף של העיר מאסטריכט בהולנד.
על-פי האמונה הנוצרית הקאתולית, הוברטוס הוא הקדוש המגן של הציידים, המתמטיקאים, האופטיקאים ועובדי המתכת ונחשב למסייע לסובלים מכלבת.
בתקופת ימי הביניים היה פולחן הוברטוס הקדוש נפוץ מאוד.
עם זאת, בימינו הוא מפורסם בעיקר מכיוון שמותג הליקר "יגרמייסטר" קרוי על שמו ועל שם האגדה שנקשרה בשמו (אשר לעיתים גם מסופרת על אאוסטתיוס הקדוש).
הוברטוס הקדוש נולד ככל הנראה בטולוז שבצרפת.
על פי האגדה, הוא השתתף בדו-קרב, שלאחריו זכה בליבה של בת אצולה מקומית.
במהלך תקופת פרישותו, הלך לצוד ביער וראה מולו אייל.
הוא התכוון לצוד את האיל, אך לפתע ראה בין קרניו את סימן הצלב ותחת זאת, החל להתפלל ולספר על ההתגלות האלוהית שחווה.
לשמו הודבק הכינוי "אדון הציידים" (ובגרמנית: Jägermeister).
הליקר הנודע "ייגרמייסטר" נושא את דיוקן האייל עם הצלב בין קרניו, ואת כינויו של הוברטוס הקדוש.
הוברטוס מת בטרבורן, ליד בריסל של ימינו.
האסטרואיד 260 Huberta שהתגלה על ידי יוהאן פאליזה, נקרא על שמו.
עץ שחור או הָבְנֶה (קרי: הוֹבְנֶה; שם מדעי: Diospyros ebenum.
נקרא גם "אבוני" (ebony) אף על פי שמושג זה מציין גם עצים שחורים אחרים), הידוע גם כהובנה הודי או כהובנה סרי לנקי (בהתאם למוצאו), הוא עץ מסוג Diospyros.
העץ, המשמש כחומר גלם, הוא כבד ושחור.
העץ הוא ירוק־עד וגודלו בינוני.
פירותיו בקוטר 2 ס"מ, ודומים במקצת לאפרסמון.
על אף גודלו הרב, צמיחתו איטית מאוד.
הובנה הוא אחד העצים החזקים ביותר שיש בהודו ובעולם בכלל, עצתו דחוסה וכבדה – משקלה הסגולי היבש, הוא 1.1–1.3 גרם לסמ"ק, כלומר, היא שוקעת במים, והשילוב של צפיפות גבוהה מאוד ומרקם עדין הפכו אותו לאחד העצים המבוקשים ביותר לתעשיית העץ היקר.
הובלה פעילה מתארת רתימת אנרגיה לשם הובלתם של חומרים דרך קרום התא, בכיוון המנוגד לסך כוחות מפל הריכוזים, לכוח החשמלי וללחצים המשפיעים על מעבר אותם חומרים.
הובלה פעילה מתבצעת בעזרת חלבונים טראנסממברנלים המנצלים אנרגיה כימית זמינה באופן ישיר או עקיף, כדי לקשור אליהם חומרים ולהובילם דרך קרום התא.
מנגנוני חלבונים המובילים חומרים באופן פעיל דרך קרומים מכונים משאבות.
הובלת חומרים כנגד מפל הריכוזים היא חיונית לתפקודי התא וכל אורגניזם המורכב מתאים.
בעזרתה נוצרים התנאים לתפקוד התאים הודות להובלת יונים כגון אשלגן, נתרן וכלור ובניית יחס מסוים בין ריכוזם בתוך התא לריכוזם מחוץ לתא ועל ידי כך מתאפשר מטבוליזם בתאים, עם הובלתם של חומצות אמינו וסוכרים לתוך התאים.
חומרים בריכוז גבוה נמצאים במצב אנרגטי גבוה יותר מחומרים בריכוז נמוך.
כדי להוביל חומרים מריכוז נמוך לגבוה יש להוסיף אנרגיה למערכת.
האנרגיה מגבירה או מפחיתה את האפיניות של אתרי הקשירה בחלבונים הטראנסממברנלים לחומרים אותם הם מובילים ומאיצה את קצב תנועת אתרי הקשירה מפני החלבון הפונים לחוץ התא אל פני החלבון הפונים לפנים התא ובכיוון ההפוך.
לאנרגיה הנדרשת להובלה פעילה שני מקורות אפשריים.
המקור הראשון הוא שימוש ישיר באנרגיה הכימית הגלומה במולקולות אדנוזין תלת-זרחתי (ATP).
משאבות העושות שימוש באנרגיה זו כוללות חלק המתפקד כ-ATPase המפרק את האדנוזין.
פירוק קבוצת זרחה מאדנוזין תלת-זרחתי משחרר אנרגיה רבה המנוצלת לתהליך ההובלה.
הובלה מסוג זה מכונה הובלה פעילה ראשונית.
מקור אנרגיה נוסף להובלה גלום במפל הריכוזים שיוצרת הובלה פעילה ראשונית.
יוני נתרן שנשאבו אל מחוץ לתא בעזרת האנרגיה של מולקולות האדנוזין תלת-זרחתי שוהים בריכוז גבוה מחוץ לתא ושואפים להיכנס לתוכו בחזרה כדי לאזן בין ריכוזם מחוץ לתא לבין ריכוזם בתוכו.
מספר משאבות מאפשרות ליוני נתרן לחזור לתוך התא אך מצמידות לתהליך או מתנות אותו בהובלה של חומרים נוספים לנתרן אל מחוץ לתא או לתוכו.
הובלה מסוג זה מכונה הובלה פעילה שניונית.
הובלה פעילה ראשונית (Primary active transport) היא הובלה פעילה של חומרים דרך קרום התא נגד מפל הריכוזים וכוחות אחרים המשפיעים על מעברם של אותם חומרים.
הובלה פעילה ראשונית עושה שימוש ישיר באנרגיה כימית זמינה לשם הובלת החומרים להבדיל מהובלה פעילה שניונית המשתמשת באנרגיה הכימית באופן עקיף תוך ניצול מפל הריכוזים שנוצר בעזרת הובלה פעילה ראשונית.
הובלה פעילה ראשונית נעשית על ידי משאבות, חלבונים טראנסממברנלים שהם גם זרזים לפירוק של מולקולות אדנוזין תלת-זרחתי (ATP).
הידרוליזה של האדנוזין מפרקת ממנו קבוצת זרחה וגורמת לזירחון של המשאבה ולשינוי בתכונותיה ובמבנה שלה.
האנרגיה המשתחררת מפירוק האדנוזין משנה את האפיניות של המשאבה לחומרים אותם היא מובילה וגורמת להם להיקשר אליה או להשתחרר ממנה.
בנוסף לשינוי באפיניות, משתנה גם צורתה של המשאבה וחשיפת אתרי הקשירה שלה משתנה מפנים התא לחוץ התא ובכיוון ההפוך.
בסופו של דבר, סדרת השינויים הללו מובילה חומרים אל תוך התא או מחוץ לו בכיוון המנוגד למפל הריכוזים של אותם חומרים ולכוחות חשמליים וללחצים אחרים המשפיעים על תנועתם.
חלק מהמשאבות ממוקמות בתוך התא על קרומים פנימיים דוגמת קרומי אברונים ומובילים חומרים לתוך ומחוץ לאברונים.
עקרון פעולתם זהה למשאבות על קרום התא.
האנרגיה הנדרשת להובלה פעילה ראשונית תלויה ביחס בין ריכוזי החומר משני צידי הקרום בעת ההובלה.
הקשר בין שינויים ביחס ריכוזי החומר הוא לוגריתמי, כלומר האנרגיה הנדרשת ליצירת יחס של פי 100 בין הריכוזים כפולה מהאנרגיה הנדרשת ליצירת יחס של פי 10 בין הריכוזים.
האנרגיה הנדרשת מחושבת בעזרת הנוסחה הבאה:
כאשר היא האנרגיה בקלוריות לאוסמול ו- הוא ריכוז החומר.
על פי הדוגמה הקודמת, יצירת מפל ריכוזים של אוסמול אחד של חומר ביחס של פי 10 תצרוך 1400 קלוריות ואילו יצירת מפל ריכוזים של פי 100 תצרוך 2800 קלוריות.
בתאים שעיקר פעילותם היא הובלה פעילה של חומרים, כמו תאים בבלוטות או תאים בנפרון, יכולה להגיע צריכת האנרגיה לשם הובלה פעילה ראשונית לשיעור של תשעים אחוזים מסך האנרגיה של אותם תאים.
משאבת נתרן-אשלגן (Na+/K+-ATPase) מובילה בכל מחזור פעילות שלושה יונים של נתרן אל מחוץ לתא ושני יונים של אשלגן לתוך התא, תוך ניצול האנרגיה של מולקולת אדנוזין תלת-זרחתי אחת, ויוצרת ריכוז גדול של יוני נתרן מחוץ לתא וריכוז גדול של יוני אשלגן בתוך התא.
משאבות נתרן-אשלגן נמצאות בכל תאי גוף האדם והן חיוניות לתפקודי תא בסיסיים כגון יצירת מתח מנוחה על קרום התא, יצירת מפל ריכוזים שאוצר אנרגיה המשמשת להובלה פעילה שניונית וויסות של נפח התא.
משאבת סידן (Ca2+-ATPase) מוציאה יוני סידן אל מחוץ לנוזל-התא (ציטוזול) ושומרת על ריכוז נמוך במיוחד של יוני סידן בתוך התא, בשיעור של פי 10,000 לעומת ריכוזו מחוץ לתא.
משאבות סידן נמצאות על קרומי כל התאים וכן על קרומי אברונים.
הן שואבות סידן אל מחוץ לנוזל-התא ולתוך הנוזל החוץ-תאי או אל תוך האברונים כדי לשמור על ריכוזו הנמוך בנוזל-התא.
משאבת מימן (H+-ATPase), משאבת מימן-אשלגן (H+/K+ ATPase) מובילות יוני מימן (פרוטונים) אל מחוץ לתאים.
משאבת מימן-אשלגן גם מובילה יון אשלגן אל תוך התא.
משאבות מימן פועלות בעיקר בתאים בקיבה ובנפרונים.
בקיבה יוצרות משאבות מימן סביבה חומצית לשם עיכול מזון ובנפרונים מפרישות המשאבות מימן לשם שמירה על מאזן חומצה-בסיס בגוף.
משאבות מימן בהובלה פעילה ראשונית יכולות לפעול כנגד מפל ריכוזים בשיעור של עד פי 900.
הובלה פעילה שניונית (Secondary active transport, או coupled transport, או co-transport) היא הובלה פעילה של חומרים דרך קרום התא בכיוון המנוגד לכוחות הפיזיקליים המשפיעים על תנועת אותם חומרים.
הובלה פעילה שניונית רותמת את האנרגיה האצורה במפל ריכוזים של חומרים אחרים שנוצר בעזרת הובלה פעילה ראשונית.
הובלה פעילה שניונית תלויה בקיומו של מפל ריכוזים של חומר כלשהו, בדרך כלל יוני נתרן (אך גם ביקרבונט, אשלגן וכלור), שנוצר במהלך הובלה פעילה ראשונית תוך שימוש באנרגיה כימית זמינה בתאים.
יוני נתרן בריכוז גבוה שוהים במצב אנרגטי גדול יותר מיוני נתרן בריכוז נמוך, והם שואפים לנוע מהריכוז הגבוה לריכוז הנמוך.
הובלה פעילה שניונית נעשית על ידי חלבונים טראנסממברנלים המאפשרים ליוני הנתרן לעבור דרך קרום התא בחזרה לריכוזם הנמוך, אך מנצלים את האנרגיה שלהם להנעת חומרים אחרים דרך קרום התא בניגוד למפל הריכוזים שלהם, לכוח החשמלי וללחצים המשפיעים על תנועתם.
חלבונים שהם מובילים פעילים שניוניים הם אלוסטרים.
יוני נתרן הנקשרים אליהם משנים את אפיניות החלבונים לחומרים אותם הם מובילים ומשנים את מקומם של אתרי הקשירה על החלבונים.
ריכוזם הגבוה של יוני הנתרן מחוץ לתא בהשוואה לפנים התא, גורם לשיעור גדול יותר של קשירת יוני נתרן לחלבונים מחוץ לתא ושיעור גדול יותר של שחרור יוני נתרן מהחלבונים בתוך התא.
קיימים שני מקרים של הובלה פעילה שניונית.
בהובלת-יחד החומר המובל נע דרך קרום התא יחד עם החומר המניע את התהליך.
בהובלת-נגד החומר המובל נע דרך קרום התא בכיוון ההפוך לחומר המניע את התהליך.
הובלת-יחד מתארת מעבר של חומרים מובלים דרך קרום התא יחד עם החומרים המניעים את ההובלה.
חלבון דרכו נעשית הובלת-יחד מכונה סימפורטר (Symporter).
גלוקוז וחומצות אמינו מובלים לתוך תאים נגד מפל ריכוזים רק בתהליך של הובלת-יחד.
סימפורטרים בעלי אתרי קשירה ליוני נתרן ולגלוקוז או לחומצת אמינו מסוימת ישנו את המבנה שלהם ויאפשרו ליון נתרן להיכנס לתא, רק לאחר ששני החומרים (נתרן וגלוקוז או נתרן וחומצת אמינו) נקשרו לסימפורטר.
שינוי המבנה מעביר את שני החומרים אל תוך התא.
הובלת-יחד של גלוקוז וחומצות אמינו מתרחשת בעיקר בתאי מעי ובתאי כליה ומאפשרת את ספיגת החומרים הללו לתוך הדם.
חומרים נוספים מובלים בדרך זו, ביניהם יוני כלור דרך סימפורטרים כמו Na+/K+/2Cl- המעביר יון נתרן, יון אשלגן ושני יוני כלור אל תוך התא, וכן Cl-/K+ המוציא מהתא כלור ואשלגן.
הובלת-נגד (Counter-transport) מתארת מעבר של חומרים מובלים דרך קרום התא בכיוון הפוך לתנועת החומרים המניעים את ההובלה.
חלבון דרכו נעשית הובלת-נגד מכונה אנטיפורטר (Antiporter).
החומרים החשובים ביותר המובלים אל מחוץ לתאים בהובלת-נגד הם יוני סידן ומימן (פרוטונים).
לשניהם יש משאבות המוציאות אותם מהתאים בהובלה פעילה ראשונית בעזרת האנרגיה הגלומה באדנוזין תלת-זרחתי (ATP) ולשניהם משאבות נוספות המוציאות אותם בהובלה פעילה שניונית.
האנטיפורטרים של הסידן והמימן לא יכולים להעבירם נגד אותם מפלי ריכוזים שבהם הם מובלים באופן ראשוני, אך עדיין יש להם חלק ניכר בהובלתם.
האנטיפורטרים שלהם מניחים ליוני נתרן להיכנס לתא בתמורה להובלה של סידן או מימן אל מחוץ לתא.
אנטיפורטרים מחליפים בדרך כלל בין שני אניונים (למשל כלור וביקרבונט) או בין שני קטיונים כדי לא להפר את המאזן החשמלי משני צידי קרום התא בעקבות פעולתם.
הוברט זודאנט (בהולנדית: Hubert Soudant; נולד ב-16 במרץ 1946) הוא מנצח הולנדי.
זודאנט, יליד מאסטריכט, ניגן בצעירותו בקרן יער.
זכה בפרסים בתחרויות ניצוח שונות, בהן התחרות הבינלאומית למנצחים צעירים של בזאנסון, צרפת והתחרות הבינלאומית ע"ש הרברט פון קאראיין בברלין עם תזמורת טוקיו.
באוקטובר 1999 התמנה למנצח אורח ראשי של התזמורת הסימפונית של טוקיו, ולמנהלה המוזיקלי בספטמבר 2004. זודאנט סיים את תפקידו בטוקיו בשנת 2014.
הוברט זודאנט ניצח על התזמורות החשובות ביותר באירופה, בהן הפילהרמונית של ברלין, התזמורת הפילהרמונית של לונדון, התזמורת הסימפונית של לונדון, הפילהרמונית של מינכן ותזמורת האקדמיה למוזיקה סנטה צ'צ'יליה ברומא.
כן ניצח על התזמורת הסימפונית של סידני, התזמורת הסימפונית של סיאול ועוד.
כמנצח אופרה ניצח כמעט על כל תזמורות בתי האופרה באיטליה, בהם לה סקאלה מילאנו, קטניה, פלרמו ואחרות.
הובר סליס (בהולנדית: Hubert Celis) היה כומר קתולי מאזור ליאז' שבבלגיה, חסיד אומות העולם.
האב סליס שרת ככומר בעיירה הלמול (Halmaal) באזור ליאז'.
בספטמבר 1942 שמע בכנס את הבישוף של ליאז', לואי-ז'וזף קרקהוף, מעודד כמרים להציל יהודים.
מעדותו של סליס בפני יד ושם על דברי הבישוף קרקהוף:
באותו היום הגיעה לביתו יהודיה בשם טנה רוטנברג שנמלטה מבריסל וביקשה ממנו להסתיר את ארבעת ילדיה.
האב סליס העביר את שתי בנותיה של רוטנברג למסתור אצל אחיותיו, בונה ולוסי לבית סליס, בעיר סינט טראודן, ואת שני בניה של רוטנברג העביר למסתור בביתו של אחיו, האב לואי סליס.